CELEX: 32022R0934
Language: hu
Date: 2022-06-16 00:00:00
Title: A Bizottság (EU) 2022/934 végrehajtási rendelete (2022. június 16.) a Marokkóból származó egyes alumíniumkerekek behozatalára vonatkozó nyilvántartásbavételi kötelezettség bevezetéséről

2022.6.17.   
               
               
                  HU
               
               
                  Az Európai Unió Hivatalos Lapja
               
               
                  L 162/27
               
            
         A BIZOTTSÁG (EU) 2022/934 VÉGREHAJTÁSI RENDELETE
         (2022. június 16.)
         a Marokkóból származó egyes alumíniumkerekek behozatalára vonatkozó nyilvántartásbavételi kötelezettség bevezetéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: alaprendelet) és különösen annak 14. cikke (5a) bekezdésére,
         a tagállamok tájékoztatását követően,
         mivel:
         
                     (1)
                  
                  
                     Az Európai Bizottság (a továbbiakban: Bizottság) 2021. november 17-én egy, az Európai Unió Hivatalos Lapjában közzétett értesítéssel (2) (a továbbiakban: az eljárás megindításáról szóló értesítés) bejelentette a Marokkóból származó egyes alumíniumkerekek behozatalára vonatkozó dömpingellenes eljárás megindítását egy panaszt követően, amelyet az Európai Kerékgyártók Szövetsége (a továbbiakban: panaszos) nyújtott be az egyes alumíniumkerekek teljes uniós gyártásának több mint 25 %-át képviselő gyártók nevében.
                  
               1.   A NYILVÁNTARTÁSBAVÉTELI KÖTELEZETTSÉG TÁRGYÁT KÉPEZŐ TERMÉK
         
         
                     (2)
                  
                  
                     A nyilvántartásbavételi kötelezettség tárgyát képező termék a 8701–8705 vámtarifaszám alá tartozó gépjárművek alumíniumkerekei, tartozékaikkal is, abronccsal felszerelve is (a továbbiakban: érintett termék).
                  
               
                     (3)
                  
                  
                     Az érintett termék jelenleg az ex 8708 70 10 és az ex 8708 70 50 KN-kód (TARIC-kódok: 8708701015, 8708701050, 8708705015 és 8708705050) alá tartozik. A megadott KN- és TARIC-kódok csak tájékoztató jellegűek. E vizsgálat hatálya a vizsgált terméknek a fent említett meghatározáshoz igazodik.
                  
               2.   A NYILVÁNTARTÁSBA VÉTEL INDOKOLÁSA
         
         
                     (4)
                  
                  
                     Az alaprendelet 14. cikkének (5a) bekezdése szerint a Bizottságnak – hacsak nincs a birtokában elegendő arra vonatkozó bizonyíték, hogy nem teljesülnek az alaprendelet 10. cikke (4) bekezdésének c) vagy d) pontjában foglalt követelmények – nyilvántartásba kell vennie a behozatalokat az alaprendelet 19a. cikke szerinti előzetes tájékoztatási időszak folyamán annak érdekében, hogy az intézkedéseket később a nyilvántartásba vétel megkezdésének napjától lehessen az érintett behozatalokra alkalmazni.
                  
               
                     (5)
                  
                  
                     A Bizottság ellenőrizte, hogy az importőröknek tudomásuk volt-e vagy tudniuk kellett volna-e a dömpingről, annak mértékéről és a vélt vagy megállapított kárról. Emellett azt is megvizsgálta, hogy a behozatal jelentős mértékben tovább nőtt-e, és emiatt – a növekedés időpontja és mértéke, valamint az egyéb körülmények figyelembevételével – valószínűsíthető-e a kivetendő végleges dömpingellenes vám javító hatásának súlyos romlása.
                  
               
                     (6)
                  
                  
                     A Bizottság ennek érdekében megvizsgálta az alaprendelet 10. cikkének (4) bekezdése tükrében a rendelkezésre álló bizonyítékokat. Az elemzés során a Bizottság többek között az 1. táblázatban feltüntetett behozatali adatokra támaszkodott.
                  
               2.1.   Az importőrök tudomása a dömpingről, annak mértékéről, valamint a vélt kárról
         
         
                     (7)
                  
                  
                     A Bizottságnak elegendő bizonyíték áll rendelkezésére arra vonatkozóan, hogy az érintett termék Marokkóból érkező behozatala dömpingelt formában történik.
                  
               
                     (8)
                  
                  
                     Az eljárás megindításáról 2021. november 17-én közzétett értesítés kiemelte, hogy a számított dömpingkülönbözet jelentős, azaz 14 %. A panaszban ismertetett bizonyítékok az eljárás e szakaszában kellőképpen alátámasztották azt az állítást, hogy az exportáló gyártók dömpinget folytatnak.
                  
               
                     (9)
                  
                  
                     A panasz az uniós gazdasági ágazatot érő vélt kárt illetően is elegendő bizonyítékkal szolgált: bemutatta az uniós gazdasági ágazat piaci részesedésének visszaesését, valamint más fontos teljesítménymutatóinak romlását.
                  
               
                     (10)
                  
                  
                     Minthogy az eljárás megindításáról szóló értesítés megjelent az Európai Unió Hivatalos Lapjában, tartalma az összes importőr számára nyilvánosan elérhető. Továbbá az importőrök – mint a vizsgálatban érdekelt felek – hozzáféréssel rendelkeznek a panasz nem bizalmas változatához és az ügy nem bizalmas irataihoz. Ebből következően a Bizottság úgy ítélte meg, hogy az importőrök ily módon tudomást szereztek vagy szerezhettek volna a dömping vélt fennállásáról és mértékéről, valamint a vélt kárról.
                  
               
                     (11)
                  
                  
                     A fentiek alapján a Bizottság megállapította, hogy nincs arra utaló bizonyíték, hogy az alaprendelet 10. cikke (4) bekezdésének c) pontjában foglalt követelmény nem teljesül.
                  
               2.2.   A behozatal jelentős mértékű további növekedése
         
         
                     (12)
                  
                  
                     Az 1. táblázatban összefoglalt statisztikai adatok alapján a Bizottság megállapította, hogy a Marokkóból az Unióba érkező alumíniumkerekek behozatala 2021. december 1. és 2022. április 30. között, azaz az eljárás megindítása utáni időszakban 43 %-kal nagyobb volt a 2020 december 1. és 2021. április 30. között, azaz az előző év hasonló időszakában tapasztaltnál (ez utóbbi időszak a 2020. október 1-jétől 2021. szeptember 30-ig tartó vizsgálati időszak részét képezi). Továbbá a Marokkóból az Unióba érkező behozatal átlagos havi volumene a 2021. december 1. és 2022. április 30. közötti időszakban 92 300 egységgel nagyobb volt az Unióba érkező behozatalnak a vizsgálati időszakban tapasztalt átlagos havi volumenénél.
                  
               
                     (13)
                  
                  
                     Ezért az érintett terméknek az érintett országokból érkező behozatala tekintetében tapasztalt jelentős mértékű további növekedést figyelembe véve a Bizottság arra a következtetésre jutott, hogy nincs bizonyíték a követelmény nem teljesülésére.
                     
                        1. táblázat
                     
                     
                                  
                              
                              
                                 2020. december 1-jétől 2021. április 30-ig
                              
                              
                                 2021. december 1-jétől 2022. április 30-ig
                              
                              
                                 Δ
                              
                              
                                 Havi átlag (2020. december 1.–2021. április 30.)
                              
                              
                                 Havi átlag (2021. december 1.–2022. április 30.)
                              
                           
                                 Importvolumen (darabban)
                              
                              
                                 1 068 018 
                              
                              
                                 1 529 755 
                              
                              
                                 +43  %
                              
                              
                                 213 604 
                              
                              
                                 305 951 
                              
                           
                                 Forrás: A Bizottság felügyeleti adatbázisa 2022. áprilisra és az Eurostat Comext adatbázisa a többi hónapra vonatkozóan. Átváltási arány kg és egység között: 11,3 kg/egység.
                              
                           
               2.3.   A vám javító hatásának romlása
         
         
                     (14)
                  
                  
                     A 2.2. szakaszban foglalt következtetés szerint a jelenlegi vizsgálat megindítása óta jelentős mértékű további növekedés következett be az érintett termék behozatalában. Ez a növekedés havonta megközelítőleg 92 300 további alumíniumkereket jelent a vizsgálati időszak alatt Marokkóból behozott alumíniumkerekek számához képest. Ez a növekedés önmagában az uniós felhasználás mintegy 2 %-át teszi ki a vizsgálati időszak alatt.
                  
               
                     (15)
                  
                  
                     A 2. táblázatban összefoglalt behozatali adatok szerint a 2021. december 1. és 2022. április 30. közötti időszakban a Marokkóból érkező kerékbehozatal átlagára 14,8 %-kal volt magasabb, mint Marokkó esetében a vizsgálati időszakban tapasztalt átlagos importár. Figyelembe kell azonban venni, hogy az elsődleges alumínium az alumíniumkerekek előállítási költségének mintegy 50 %-át teszi ki, és hogy az értékesítési árat a londoni fémtőzsdei alumíniumárhoz indexálják. A Bizottság megjegyezte, hogy az alumínium átlagos ára a vizsgálati időszakban a 2021. december és 2022. április közötti időszakhoz képest 50 %-kal nőtt. Ezért úgy tűnik, hogy a 14,8 %-os áremelkedés csak részben tükrözte az előállítási költségek növekedését, és így a behozatal továbbra is képes nyomást gyakorolni az uniós gazdasági ágazat értékesítésére.
                     
                        2. táblázat
                     
                     
                                  
                              
                              
                                 Vizsgálati időszak
                              
                              
                                 2021. december–2022. április
                              
                              
                                 Δ
                              
                           
                                 Átlagos havi importár (EUR/darab)
                              
                              
                                 44,7 
                              
                              
                                 51,3 
                              
                              
                                 +14,8  %
                              
                           
                                 Forrás: A Bizottság felügyeleti adatbázisa 2022. áprilisra és az Eurostat Comext adatbázisa a többi hónapra vonatkozóan.
                              
                           
               
                     (16)
                  
                  
                     Mindezek alapján a Bizottság megállapította, hogy az ügyben rendelkezésre álló bizonyítékok nem mutatták, hogy a követelmény nem teljesül.
                  
               2.4.   Következtetés
         
         
                     (17)
                  
                  
                     A fentiek alapján a Bizottság megállapította, hogy nincs olyan döntő bizonyíték, amely arra utalna, hogy az előzetes tájékoztatási időszak folyamán indokolatlan az érintett termék behozatalait nyilvántartásba venni. A eljárás megindításáról szóló értesítés közzététele óta, azaz amióta az exportáló gyártók tudatában voltak vagy tudatában lehettek volna a vélt dömpingnek és kárnak, az érintett termék behozatala tovább növekedett oly módon, hogy a növekedés már az előzetes tájékoztatási időszak folyamán súlyosan ronthatja a dömpingellenes vámok javító hatását.
                  
               
                     (18)
                  
                  
                     Ezért az alaprendelet 14. cikkének (5a) bekezdésével összhangban a Bizottság gondoskodni fog arról, hogy az előzetes tájékoztatási időszak folyamán az érintett termék behozatalait nyilvántartásba vegyék.
                  
               3.   ELJÁRÁS
         
         
                     (19)
                  
                  
                     A Bizottság felkéri az érdekelt feleket, hogy ismertessék írásban és támasszák alá bizonyítékokkal álláspontjukat. Emellett a Bizottság meghallgatást szervezhet az érdekelt felek számára, amennyiben azok írásban olyan kérelmet nyújtanak be, amelyben bemutatják, hogy meghallgatásukat különleges okok indokolják.
                  
               4.   NYILVÁNTARTÁSBA VÉTEL
         
         
                     (20)
                  
                  
                     Az alaprendelet 14. cikkének (5a) bekezdése szerint az alaprendelet 19a. cikke szerinti előzetes tájékoztatási időszak folyamán a Bizottságnak nyilvántartásba kell vennie az érintett termék behozatalait, hacsak nincs elegendő arra vonatkozó bizonyíték, hogy nem teljesülnek a 10. cikk (4) bekezdésének c) és d) pontjában foglalt követelmények.
                  
               
                     (21)
                  
                  
                     A jövőbeni kötelezettségek a dömpingellenes vizsgálat végleges ténymegállapításain fognak alapulni. A vizsgálat megindítása érdekében benyújtott panaszban foglalt becslések szerint az érintett termék esetében a dömpingkülönbözetek megközelítőleg 14 %-ra tehetők, míg a kár megszüntetéséhez szükséges mérték átlagosan 43 %-ig terjedhet. A lehetséges jövőbeli kötelezettség becsült nagysága a panasz alapján ezekkel a mértékekkel egyezik meg, tehát az érintett termék CIF-alapon meghatározott importértékének 14 %-ával egyenlő.
                  
               5.   A SZEMÉLYES ADATOK KEZELÉSE
         
         
                     (22)
                  
                  
                     A Bizottság az e vizsgálat során gyűjtött valamennyi személyes adatot az (EU) 2018/1725 európai parlamenti és tanácsi rendeletnek (3) megfelelően kezeli,
                  
               ELFOGADTA EZT A RENDELETET:
         
            1. cikk
            
               (1)   A Bizottság az (EU) 2016/1036 rendelet 14. cikkének (5a) bekezdése alapján utasítja a vámhatóságokat, hogy tegyék meg a szükséges lépéseket a jelenleg az ex 8708 70 10 és ex 8708 70 50 KN-kód (TARIC-kódok: 8708701015, 8708701050, 8708705015 és 8708705050) alá tartozó és Marokkóból származó egyes, a 8701–8705 vámtarifaszám alá tartozó gépjárművek alumíniumkerekei – tartozékaikkal is, abronccsal felszerelve is – behozatalának nyilvántartásba vétele érdekében.
            
            
               (2)   A nyilvántartásba vételt e rendelet hatálybalépése után négy héttel meg kell szüntetni.
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. június 16-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 176., 2016.6.30., 21. o.
         
         
            (2)  HL C 464., 2021.11.17., 19. o.
         
         
            (3)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).